b'\n_START_ARTICLE_\nAnugerah MeleTOP Era 2019\n_START_SECTION_\nGambaran keseluruhan\n_START_PARAGRAPH_\nSebanyak 16 kategori dipertandingkan dan satu anugerah khas yang akan dianugerahkan kepada individu yang telah banyak berjasa dalam industri hiburan Malaysia. Menurut Ketua Strategi Kandungan Hiburan Astro, Raqim Ahmad, AME2019 mengetengahkan tema Glam dan slogan "Yang Legit, Yang Legend" diperkenalkan bagi menghargai mereka yang sudah lama dan baharu bertapak dalam industri hiburan. Undian fasa kedua untuk menentukan pemenang akhir bagi 16 kategori boleh dilakukan menerusi laman web AME2019 dan portal Era serta kiriman Sistem Pesanan Ringkas (SMS).\n_START_SECTION_\nKontroversi\n_START_PARAGRAPH_\nAnugerah MeleTOP Era 2019 menjadi subjek kemarahan awam apabila anak Siti Nurhaliza, Siti Aafiyah Khalid tidak dicalonkan bagi kategori Si Cilik MeleTOP. Ketidaklayakan Siti Aafiyah mencetuskan tanda tanya di kalangan masyarakat._NEWLINE_Pengacara MeleTOP, Nabil Ahmad dan Neelofa mengumumkan menarik diri daripada sebarang kategori pencalonan di Anugerah MeleTOP Era 2019. Menurut Neelofa: "Saya dan Nabil sudah bersama MeleTOP selama enam tahun. Sudah tiba masanya untuk kami memberikan peluang dan fokus sahaja kepada pengacaraan."'